CELEX: 62006CA0361
Language: lt
Date: 2008-05-22 00:00:00
Title: Byla C-361/06 2008 m. gegužės 22 d. Teisingumo Teismo (trečioji kolegija) sprendimas byloje ( College van Beroep voor het bedrijfsleven (Nyderlandai) prašymas priimti prejudicinį sprendimą) Feinchemie Schwebda GmbH, Bayer CropScience AG prieš College voor de toelating van bestrijdingsmiddelen (Augalų apsaugos produktai — Leidimas pateikti į rinką — Etofumezatas — Direktyvos 91/414/EEB ir 2002/37/EB — Reglamentas (EEB) Nr. 3600/1992 — Prašymas atnaujinti žodinę proceso dalį)

5.7.2008   
            
            
               LT
            
            
               Europos Sąjungos oficialusis leidinys
            
            
               C 171/5
            
         2008 m. gegužės 22 d. Teisingumo Teismo (trečioji kolegija) sprendimas byloje (College van Beroep voor het bedrijfsleven (Nyderlandai) prašymas priimti prejudicinį sprendimą) Feinchemie Schwebda GmbH, Bayer CropScience AG prieš College voor de toelating van bestrijdingsmiddelen
   
   (Byla C-361/06) (1)
   
   (Augalų apsaugos produktai - Leidimas pateikti į rinką - Etofumezatas - Direktyvos 91/414/EEB ir 2002/37/EB - Reglamentas (EEB) Nr. 3600/1992 - Prašymas atnaujinti žodinę proceso dalį)
   (2008/C 171/08)
   Proceso kalba: olandų
   Prašymą priimti prejudicinį sprendimą pateikęs teismas
   College van Beroep voor het bedrijfsleven
   Šalys pagrindinėje byloje
   Ieškovės: Feinchemie Schwebda GmbH, Bayer CropScience AG
   Atsakovė: College voor de toelating van bestrijdingsmiddelen
   Dalyvaujant: Agrichem BV
   Dalykas
   Prašymas priimti prejudicinį sprendimą — College van Beroep voor het bedrijfsleven — 2002 m. gegužės 3 d. Komisijos direktyvos 2002/37/EB, iš dalies keičiančios Tarybos direktyvą 91/414/EEB, kad būtų įrašyta veiklioji medžiaga etofumezatas (OL L 117, p. 10), 4 straipsnio 1 dalies išaiškinimas — Valstybių narių pareiga iki 2003 m. rugsėjo 1 d. panaikinti etofumezato turinčio produkto registraciją, jei registracijos savininkas nedisponuoja dokumentų rinkiniu, atitinkančiu 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką (OL L 230, p. 1) II priedo sąlygas, ir neturi galimybės pasinaudoti tokiu dokumentų rinkiniu
   Rezoliucinė dalis
   2002 m. gegužės 3 d. Komisijos direktyvos 2002/37/EB, iš dalies keičiančios Tarybos direktyvą 91/414/EEB, kad būtų įrašyta veiklioji medžiaga etofumezatas, 4 straipsnio 1 dalis turi būti aiškinama taip, kad ji neįpareigoja valstybių narių iki 2003 m. rugsėjo 1 d. panaikinti augalų apsaugos produkto, turinčio etofumezato, registracijos dėl to, kad šios registracijos savininkas neturi dokumentų rinkinio, atitinkančio 1991 m. liepos 15 d. Tarybos direktyvos 91/414/EEB dėl augalų apsaugos produktų pateikimo į rinką II priedo reikalavimus, arba galimybės pasinaudoti tokiu dokumentų rinkiniu.
   
      (1)  OL C 294, 2006 12 2.